cyanic-selkie/wikianc huggingface dataset:
ابی بن کعب
تفسیر
حضرت ابیؓ مفسرین صحابہ میں ہیں اوران سے اس فن میں ایک بڑا نسخہ روایت کیا گیا ہے، جس کے راوی امام ابو جعفر رازی ہیں، تین واسطوں سے حضرت ابیؓ تک یہ سلسلہ منتہی ہوتا ہے۔ فن تفسیر میں حضرت ابیؓ کے اگرچہ متعدد شاگرد تھے، جن کی روایتیں عموماً تفسیر کی کتابوں میں مندرج ہیں؛ لیکن اس کا بڑا حصہ ابوالعالیہ کے ذریعہ سے ہم تک پہنچا ہے ابو العالیہ کے تلمیذ ربیع بن انسؓ تھے جن پر امام رازی کے سلسلہ روایات کا اختتام ہوتا ہے۔ اس تفسیر کی روایتیں ابن جریر اور ابی حاتم نے کثرت سے نقل کی ہیں، حاکم نے مستدرک میں اور امام احمد نے اپنی مسند میں بھی بعض روایتوں کو درج کیا ہے، حضرت ابیؓ سے اس فن میں دو قسم کی روایتیں ہیں، پہلی قسم میں وہ سوالات داخل ہیں جو انہوں نے رسول اللہ ﷺ کئے تھے اورآنحضرتﷺ نے ان کے جوابات عنایت فرمائے تھے دوسری قسم میں وہ تفسیر یں ہیں جو خود حضرت ابیؓ کی طرف منسوب ہیں۔ حضرت ابیؓ کی تفسیر کا پہلا حصہ جو آنحضرتﷺ سے روایت کیا گیا ہے، ظن وقیاس کے رتبہ سے بلند ہوکر یقین کے درجہ تک پہنچتا ہے کیونکہ حاملِ وحی سے زیادہ قرآن کا مطلب کون سمجھ سکتا ہے۔
دوسرا حصہ حضرت ابیؓ کی رائے کا مجموعہ ہے اس میں مختلف حیثیتیں پیش نظر رکھی گئی ہیں، بعض آیتوں میں تفسیر القرآن بالقرآن کا اصول مد نظر ہے، بعض میں خیالات عصریہ کی جھلک ہے کسی میں اسرائیلیات کا رنگ ہے اورکہیں کہیں ان سب سے الگ ہوکر مجتہدانہ روش اختیار کی ہے اور یہی ان کا علم تفسیر میں سب سے بڑا کارنامہ ہے۔
حدیث
صحابہ کرامؓ میں جو بزرگ علم حدیث کے ماہر خیال کئے جاتے تھے ان میں ایک حضرت ابی ؓ بن کعب بھی تھے، محدث ذہبی تذکرۃ الحفاظ میں لکھتے ہیں۔ مکان احدہ بن سمع الکثیر یعنی حضرت ابیؓ ان بزرگوں میں ہیں جنہوں نے آنحضرت ﷺ سے احادیث کا بہت بڑا حصہ سنا تھا، یہی وجہ ہے کہ بہت سے علمائے صحابہ جواپنے مجالس درس میں مسند روایت پر متمکن تھے حضرت ابیؓ کے حلقہ تعلیم میں شاگردی کا زانوئے ادب تہ کرتے تھے۔ چنانچہ ان کے حلقہ میں تابعین سے زیادہ صحابہ کا مجمع ہوتا تھا، حضرت عمربن الخطابؓ حضرت ابو ایوب انصاری، عبادہ بن صامت، ابوہریرہ، ابوموسیٰ اشعری، انس بن مالک، عبداللہ بن عباس، سہل بن سعد، سلیمان بن صرورؓ کہ تمام صحابہ میں انتخاب تھے حضرت ابیؓ سے علم حدیث میں استفادہ کرتے تھے۔
حضرت ابیؓ کے اوقات درس اگرچہ متعین تھے ؛تاہم ان وقتوں کے علاوہ بھی باب فیض مسدود نہ ہوتا تھا، چنانچہ جب مسجد نبوی میں نماز کو تشریف لاتے اوراس وقت بھی کسی کو تعلیم کی حاجت ہوتی تو اس کی تشفی فرماتے تھے۔ قیس بن عباد مدینہ میں صحابہ کے دیدار سے مشرف ہونے آئے تھے، ان کا بیان ہے کہ میں نے حضرت ابی بن کعب سے بڑھ کر کسی کو نہ پایا، نماز کا وقت تھا لوگ جمع تھے اور حضرت عمرؓ بھی تشریف رکھتے تھے، کسی چیز کے تعلیم دینے کی ضرورت تھی، نماز ختم ہوئی تو محدث جلیل اٹھا اور رسول اللہ ﷺ کی حدیث لوگوں تک پہنچائی، ذوق وشوق کا یہ عالم تھا کہ تمام لوگ ہمہ تن گوش تھے، قیس پر حضرت ابیؓ کی اس شان عظمت کا بڑا اثر پڑا۔ روایت حدیث میں حضرت ابیؓ حزم واحتیاط سے کام لیتے تھے باوجود اس کے وہ حاملِ نبوت کے مقرب بارگاہ تھے اورزندگی کا بیشتر وقت رسول اللہ ﷺ کے حضور میں صرف کیا تھا باایں ہمہ روایت حدیث میں یہ شدت تھی کہ روایات کی مجموعی تعداد 164 سے متجاوز نہیں ہے۔
فقہ
آفاق عالم سے فتوے آتے تھے جن کے مستفتیوں میں صحابہ کا نام بھی داخل ہوتا تھا، سمرہ بن جندب ؓ بڑے رتبہ کے صحابی تھے، وہ نماز میں تکبیر کہنے اورسورہ پڑہنے کے بعد ذرا توقف کرتے تھے، لوگوں نے ان پر اعتراض کیا، انہوں نے حضرت ابی کے پاس استفتاء لکھ کر بھیجا کہ مجھ پر حقیقت مجہول ہوگئی ہے، اس کے متعلق تحریر فرمائیے واقعیت کیا ہے؟ حضرت ابیؓ نے نہایت مختصر جواب تحریر کیا اور لکھا کہ آپ کا طریق عمل شرع شریف کے مطابق ہے اور معترضین غلطی پر ہیں۔ استنباط مسائل کا یہ طریقہ تھا کہ پیشتر قرآن مجید میں غور وخوض کرتے تھے پھر احادیث کی تلاش ہوتی تھی اور جب ان دونوں میں کوئی صورت نہ ملتی تو قیاس کرتے تھے۔
حضرت عمرؓ کے پاس ایک عورت آئی اورکہا کہ میرا شوہر مرگیا میں حاملہ تھی، اب وضع حمل ہوا ہے ؛لیکن عدت کے ایام ابھی پورے نہیں ہوئے اس صورت میں آپ کیا فرماتے ہیں؟ حضرت عمرؓ نے کہا کہ میعاد معین تک رکی رہو وہ حضرت عمرؓ کے پاس سے حضرت ابیؓ کے پاس آئی اور حضرت عمرؓ سے فتویٰ پوچھنے کا حال اوران کا جواب ان کے گوش گزار کیا، حضرت ابیؓ نے کہا کہ جاؤ اور عمرؓ سے کہنا کہ ابی کہتے ہیں کہ عورت حلال ہوگئی، اگر وہ مجھے پوچھیں تو یہیں بیٹھا ہوں آکر بلالینا، عورت حضرت عمرؓ کے پاس آگئی انہوں نے کہا بلا لاؤ، حضرت ابی آئے، حضر عمرؓ نے پوچھا آپ نے یہ کہاں سے کہا، انہوں نے جواب دیا قرآن سے اور یہ آیت پڑھی "وَأُولَاتُ الْأَحْمَالِ أَجَلُهُنَّ أَنْ يَضَعْنَ حَمْلَهُنّ"اس کے بعدکہا کہ جو حاملہ بیوہ ہوگئی ہو وہ بھی اس میں داخل ہے اور میں نے رسول اللہ ﷺ سے اس کے متعلق حدیث سنی ہے، حضرت عمرؓ نے عورت سے کہا کہ جو یہ کہہ رہے ہیں اس کو سنو۔
حضرت عباسؓ عم رسول اللہ ﷺ کا گھر مسجد نبویﷺ کے متصل تھا، حضرت عمرؓ نے جب مسجد کو وسیع کرنا چاہا تو ان سے کہا کہ اپنا مکان فروخت کردیجئے میں اس کو مسجد میں شامل کروں گا، حضرت عباسؓ نے کہا یہ نہ ہوگا، حضرت عمرؓ نے فرمایا اچھا تو ہبہ کردیجئے انہوں نے اس سے بھی انکار کیا، حضرت عمرؓ نے فرمایا توآپ خود مسجدکو وسیع کردیں اور اپنا مکان اس میں داخل کردیں، وہ اس پر بھی راضی نہ ہوئے، حضرت عمرؓ نے کہا ان تین باتوں میں سے کوئی بات آپ کو ماننا ہوگی، حضرت عباسؓ نے کہا میں ایک بات بھی نہ مانوں گا، آخر دونوں شخصوں نے حضرت ابی بن کعبؓ کو حکم بنایا انہوں نے حضرت عمرؓ سے کہا بلا رضا مندی آپ کو ان کی چیز لینے کا کیا حق ہے؟ حضرت عمرؓ نے پوچھا اس کے متعلق قرآن مجید کی رو سے حکم نکالا ہےیا حدیث سے؟ حضرت ابیؓ نے کہا حدیث سے وہ یہ ہے کہ حضرت سلیمانؓ نے جب بیت المقدس کی عمارت بنوائی تو اس کی ایک دیوار جو کسی دوسرے کی زمین پر بنوائی تھی گر پڑی، حضرت سلیمان ؑ کے پاس وحی آئی کہ اس سے اجازت لے کر بنائے، حضرت عمرؓ خاموش ہوگئے؛ لیکن حضرت عباسؓ کی غیرت اس کو کب گوارا کرسکتی تھی، انہوں نے حضرت عمرؓ سے کہا کہ میں اس کو مسجد میں شامل کرتا ہوں۔
سوید بن غفلہ، زید بن صوجان اورسلیمان بن ربیعہ کے ہمراہ کسی غزوہ میں گئے تھے، مقام عذیب میں ایک کوڑا پڑا ہوا تھا، سوید نے اٹھا لیا، ان لوگوں نے کہا اسے پھینک دو شاید کسی مسلمان کا ہو، انہوں نے کہا میں ہر گز نہ پھینکوں گا پڑا رہے گا تو بھیڑئیے کی غذا بنے گا اس سے تو بہتر ہے کہ میں اسے کام میں لاؤں، اس کے کچھ دنوں بعد سوید حج کے ارادہ سے روانہ ہوئے، راستہ میں مدینہ طیبہ پڑتا تھا، حضرت ابیؓ کے پاس گئے اور کوڑے والا واقعہ بیان کیا، حضرت ابیؓ نے کہا کہ اس قسم کا واقعہ مجھ کو بھی پیش آچکا ہے میں نے آنحضرت ﷺ کے عہد میں 100 دینار (500) روپئے پائے تھے، آنحضرتﷺ نے حکم دیا تھا کہ سال بھر تک لوگوں کو خبر کرتےر ہو سال گزرنے کے بعد فرمایا کہ روپئے کی تعداد، تھیلی کا نشان وغیرہ یاد رکھنا اورایک سال تک اور انتظار دیکھنا اگر کوئی اس نشان کے موافق طلب کرے تو اس کے حوالہ کرنا ورنہ وہ تمہارا ہو چکا۔
حضرت عمرؓ نے ایک مرتبہ ارادہ کیا کہ حج تمتع سے لوگوں کو روک دیں، حضرت ابیؓ نے کہا آپ کو اس کا کوئی اختیار نہیں، پھر ارادہ کیا کہ حیرہ کے حلے پہننے سے منع کردیں ؛کیونکہ اس کے رنگ میں پیشاب کی آمیزش ہوتی تھی، حضرت ابیؓ نے کہا اس کے بھی آپ مجازنہیں خود رسول اللہ ﷺ نے اس کو پہنا ہے اور ہم لوگوں نے بھی پہنا ہے، یہ فتویٰ عموم بلوی کی بنا پر تھا، طرز استنباط معلوم کرنے کے بعد فقہ ابی کے چند مسائل بھی پڑھ لینا چاہیے۔
کتاب الصلوٰۃ
حضرت ابی ؓ قرأت خلف الامام کے قائل تھے؛ مگر اس کی یہ صورت تھی کہ ظہر اور عصر کی فرض نماز میں امام کے پیچھے قرأت کرتے تھے، عبداللہ بن ابی ہذیل نے پوچھا کہ آپ قرأت کرتے ہیں فرمایا ہاں۔
ایک مرتبہ آنحضرتﷺ جمعہ کے دن خطبہ دے رہے تھے اور سورہ برأت تلاوت فرمائی تھی، یہ سورۃ حضرت ابو درداؓ اورابوذرؓ کو معلوم نہ تھی، اثنائےخطبہ میں حضرت ابیؓ سے اشارہ سے پوچھا کہ یہ سورۃ کب نامل ہوئی میں نے تو اب تک نہیں سنی تھی، حضرت ابی نے اشارہ سے کہا خاموش رہو، نماز کے بعد جب اپنے اپنے گھر جانے کے لئے اٹھے تو دونوں بزرگوں نے حضرت ابیؓ سے کہا کہ تم نے ہمارے سوال کا جواب کیوں نہیں دیا، حضرت ابیؓ نے فرمایا: آج تمہاری نماز بیکار ہوگئی اور وہ بھی محض ایک لغو حرکت کی وجہ سے، یہ سن کر لوگ آنحضرتﷺ کے پاس پہنچے اور بیان کیا کہ ابیؓ ایسا کہتے ہیں، آپ نے فرمایا ابی سچ کہتے ہیں۔
کتاب الحد
حضرت ابیؓ زنا کی سزا کے متعلق کہا کرتے تھے کہ تین قسم کے لوگوں کے لئے تین قسم کے حکم ہیں کچھ لوگ سرائے تازیا نہ اورسنگساری دونوں کے مستحق ہیں کچھ فقط سنگساری کےاور کچھ صرف تازیانہ کے، اس کا مطلب یہ ہے کہ بیوی والے بوڑھے کو زنا کرنے کی صورت میں تازیانہ اورر جم دونوں، بیوی والے جوان کو محض رجم اور بے بیوی والے جوان کو فقط کوڑے لگائے جائیں۔ شبیب کے متعلق حضرت ابیؓ کا خیال تھا کہ قرآن مجید کی رو سے اس کو کوڑے مارے جائیں اور سنت کے لحاظ سے سنگسار کیا جائے، حضرت علیؓ بھی اس خیال کے موید تھے۔
باب الاشربہ
نبیذ چھوہاروں کا شربت کی حلت پر عموماً علمائے اسلام متفق ہیں؛ لیکن ابیؓ سے اس کے متعلق ایک خاص اثر مروی ہے، ایک شخص نے نبیذ نوشی کے متعلق استفسار کیا، حضرت ابیؓ نے کہا نبیذ میں کیا رکھا ہے، پانی پیو، ستو پیو، دودھ پیو، سائل نے کہا شاید آپ نبیذ نوشی کے موافق نہیں، انہوں نے کہا شراب نوشی کی کیسے موافقت کرسکتا ہوں۔ ان مسائل کو غور سے پڑھو تو معلوم ہوگا کہ فقہائے صحابہ میں اجتہاد ومسائل اوراستنباط احکام کی حیثیت سے حضرت ابیؓ کا رتبہ بھی نہایت بلند تھا۔
لکھنا جانتے تھے
حضرت ابیؓ لکھنا بھی جانتے تھے اوریہ اس زمانہ میں نعمت غیر مترقبہ تھی؛چنانچہ وحی کی اکثر آیتیں وہی لکھتے تھے، مدینہ منورہ میں جب آنحضرتﷺ تشریف لائے تو وحی لکھنے کا سب سے پہلے انہی کو شرف حاصل ہوا۔ اس زمانہ تک کتاب یا قرآن کے اخیر میں کاتب کا نام لکھنے کا دستور نہ تھا، سب سے اول حضرت ابیؓ نے اس کی ابتدا کی بعد میں اور بزرگوں نے بھی اس کی تقلید کی۔
حب رسول
بدعات سے اجتناب، جرأت اظہا حق، یہ اوصاف حضرت ابیؓ میں خاص طورپر موجود تھے، عبادت الہی کا ذوق شوق ایک مرتبہ اس درجہ ترقی کرگیا تھا کہ حضرت ابیؓ تمام علائق ظاہری سے قطع تعلق کرکے زاویۂ روحانیت میں معتکف ہوگئے تھے۔ رات کی ہولناک تاریکی میں جب کہ تمام کائنات بستر راحت پر پر مستِ نشہ خواب ہوتی تھی، وہ اپنے گھر کے ایک گوشہ میں معبود برحق کی عظمت وجلال کے تصور سے سرتا پا عجز ونیاز ہوتے تھے، زبان پر کلام الہہی رواں ہوتا تھا اورآنکھوں کی اشک باری ان کے کشتِ عبادت کو سیراب کرتی تھی۔ قرآن مجید تین راتوں میں ختم کرتے تھے، رات کے ایک حصہ میں درود وسلام کا ورد کرتے تھے۔ محبت رسولﷺ کا یہ عالم تھا کہ استن حنانہ کو اپنے گھر میں بطور تبرک رکھ لیا تھا اورجب تک دیمک نے چاٹ کر اس کو راکھ نہ کردیا، حضرت ابیؓ نے اس کو مکان سے علیحدہ نہ کیا۔
بدعات سے اس قدر اجتناب تھا کہ جو باتیں رسول اللہ ﷺ کے مقدس عہد میں نہ ہوئی تھیں، انکا ارتکاب نہایت قبیح سمجھتے تھے، حضرت عمرؓ اپنے خلافت کے زمانہ میں مسجد نبوی میں آئے تراویح کا وقت تھا لوگ الگ الگ نماز پڑھ رہے تھے، حضرت عمرؓ نے چاہا کہ اس کو باجماعت کردیں، حضرت ابیؓ سے کہا آپ کو امام بناتا ہوں آپ تراویح پڑھایا کریں، حضرت ابیؓ نے کہا جو بات پہلے نہیں کی ہے اس کو کیسے کرسکتا ہوں؟ حضرت عمرؓ نے کہا میں یہ جانتا ہوں لیکن یہ کوئی بری بات نہیں ہے۔
ان کا قلبِ مز کا صغائر کی خفیف سی گرد کا بھی متحمل نہ تھا، رسول اللہ ﷺ کی زندگی میں ایک شخص نے سوال کیا یا رسول اللہ ہم لوگ بیمار ہوتے ہیں یا اور تکلیفیں اٹھاتے ہیں، اس میں کچھ ثواب ہے؟ آپ نے فرمایا گناہوں کا کفارہ ہوتا ہے، حضرت ابیؓ موجود تھے پوچھا چھوٹی تکلیفیں بھی گناہ کا کفارہ ہو جاتی ہیں؟ حضورنے فرمایا ایک کانٹا تک کفارہ ہے، حضرت ابیؓ کا جوش ایمان اب اندازہ سے باہر تھا عذاب و ثواب کا تصور آتش زیر پا بناچکا تھا، خدا کی قہاریت وجباریت کی تصویر آنکھوں میں پھر رہی تھی، اسی بے اختیار کے عالم میں زبان سے نکلا! کاش مجھے ہمیشہ تپ چڑھی رہتی، لیکن حج، عمرہ، جہاد اور نماز باجماعت ادا کرنے کے قابل رہتا، دعا قلب صمیم سے نکلی تھی، حریم اجابت تک پہنچی، حرارت کی ایک خفیف مقدار رگ وپے میں سرایت کر گئی ؛چنانچہ جب جسد اطہر پر ہاتھ رکھا جاتا تھا حرارت معلوم ہوتی تھی۔
حوالہ جات
زمرہ:649ء کی وفیات زمرہ:اصحاب احد زمرہ:اصحاب بدر زمرہ:اصحاب بیعت عقبہ زمرہ:اصحاب خندق زمرہ:انصار زمرہ:صحابی راویان حدیث زمرہ:صحابہ زمرہ:مدونین حدیث زمرہ:کاتبین وحی زمرہ:بنو خزرج زمرہ:Short description is different from Wikidata
ہافمین اسٹیٹس، الینوائے
ہافمین اسٹیٹس، الینوائے ریاستہائے متحدہ امریکا کا ایک گاؤں و مضافات جو الینوائے میں واقع ہے۔
تفصیلات
ہافمین اسٹیٹس، الینوائے کی مجموعی آبادی 51,895 افراد پر مشتمل ہے۔
جڑواں شہر
شہر ہافمین اسٹیٹس، الینوائے کا جڑواں شہر آنگولیم ہے۔
حوالہ جات
زمرہ:الینوائے میں 1959ء کی تاسیسات زمرہ:الینوائے کے گاؤں زمرہ:1959ء میں آباد ہونے والے مقامات
پین ٹاؤن شپ، جے کاؤنٹی، انڈیانا
پین ٹاؤن شپ، جے کاؤنٹی، انڈیانا ریاستہائے متحدہ امریکا کا ایک ٹاؤن شپ جو جے کاؤنٹی، انڈیانا میں واقع ہے۔
تفصیلات
پین ٹاؤن شپ، جے کاؤنٹی، انڈیانا کی مجموعی آبادی 1,239 افراد پر مشتمل ہے اور 272 میٹر سطح سمندر سے بلندی پر واقع ہے۔
حوالہ جات
زمرہ:انڈیانا کے ٹاؤن شپ زمرہ:جے کاؤنٹی، انڈیانا میں ٹاؤن شپ زمرہ:Short description is different from Wikidata
احمد سعید دہلوی
جمعیت علمائے ہند کے صدر، عالم دین اور محب وطن۔ مدرسہ امینیہ دہلی میں تعلیم پائی۔ 1920ء سے قومی تحریکات میں حصہ لینا شروع کیا اور آٹھ مرتبہ جیل گئے۔ خوش بیان مقرر تھے اور سبحان الہند کہلاتے تھے۔ مولانا حسین احمد مدنی کی وفات کے بعد جمعیت العلماء ہند کے صدر مقرر ہوئے۔ اس سے قبل آپ اس جماعت کے ناظم اعلٰی تھے۔ دینی اور علمی موضوعات پر تقریباً بیس کتابیں یادگار چھوڑیں۔
وفات
4 دسمبر 1959ء کو بعد نماز مغرب وفات پاگئے،
حوالہ جات
زمرہ:1888ء کی پیدائشیں زمرہ:1959ء کی وفیات زمرہ:آزادی ہند کے فعالیت پسند زمرہ:بھارت کے سنی علما زمرہ:دہلی کی شخصیات زمرہ:سیاسی شخصیات زمرہ:ویکی ڈیٹا سے مطابقت رکھنے والی مختصر تفصیل
لاہور کے ٹاؤنوں کی فہرست
تصغیر|لاہور کے انتظامی ٹاؤن
پاکستان کے انتظامی ڈھانچے کی تازہ ترین نظر ثانی کے تحت، 2001ء میں لاہور شہر کو سٹی ڈسٹرکٹ کے طور پر مانا گیا، اور نو ٹاؤن میں تقسیم کیا گیا۔ ہر ٹاؤن یونین کونسلوں پر مشتمل ہوتا ہے۔
حوالہ جات
زمرہ:پاکستان متعلقہ فہرستیں زمرہ:لاہور متعلقہ فہرستیں زمرہ:پاکستانی جغرافیہ متعلقہ فہرستیں
سورہ الملک
قرآن مجید کی 67 ویں سورت جس کے 2 رکوع میں 30 آیات ہیں۔
اقبال ٹاؤن، لاہور
اقبال ٹاؤن (Iqbal Town) لاہور، پنجاب کا ایک انتظامی ٹاؤن ہے۔ یہ ضلع لاہور کی دس بلدیات میں سے ایک ہے۔ اس کا نام محمد اقبال کے نام پر ہے۔
حوالہ جات
زمرہ:اقبال ٹاؤن زمرہ:راوی ٹاؤن زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
سورہ الملک
زمانۂ نزول
کسی معتبر روایت سے یہ نہیں معلوم ہوتا کہ یہ کس زمانے میں نازل ہوئی ہے،مگر مضامین اور اندازِ بیان سے صاف معلوم ہوتا ہے کہ یہ مکۂ معظمہ کے ابتدائی دور کی نازل شدہ سورتوں میں سے ہے۔
موضوع اور مضمون
اس میں ایک طرف مختصر طریقے سے اسلام کی تعلیمات کا تعارف کرایا گیا ہے اور دوسری طرف بڑے مؤثر انداز میں ان لوگوں کو چونکایا گیا ہے جو غفلت میں پڑے ہوئے تھے۔ یہ مکۂ معظمہ کی ابتدائی سورتوں کی خصوصیت ہے کہ وہ اسلام کی ساری تعلیمات اور رسول اللہ کے مقصدِ بعثت کو پیش کرتی ہیں، مگر تفصیل کے ساتھ نہیں بلکہ اختصار کے ساتھ، تاکہ وہ بتدریج لوگوں کے ذہن نشین ہونی چلی جائیں۔ اس کے ساتھ ان میں زیادہ زور اس بات پر صرف کیا جاتا ہے کہ لوگوں کی غفلت دور کی جائے، ان کو سوچنے پر مجبور کیا جائے اور ان کے سوئے ہوئے ضمیر کو بیدار کیا جائے۔
پہلی پانچ آیتوں میں انسان کو احساس دلایا گیا ہے کہ وہ جس کائنات میں رہتا ہے وہ ایک انتہائی منظم اور محکم سلطنت ہے جس میں ڈھونڈے سے بھی کوئی عیب یا نقص یا خلل تلاش نہیں کیا جا سکتا۔ اس سلطنت کو عدم سے وجود میں بھی اللہ تعالٰی ہی لایا ہے اور اس کی تدبیر و انتظام اور فرمانروائی کے تمام اختیارات بھی بالکلیہ اللہ ہی کے ہاتھ میں ہیں اور اس کی قدرت لامحدود ہے۔ اس کے ساتھ انسان کو یہ بھی بتایا گیا ہے کہ اس انتہائی حکیمانہ نظام میں وہ بے مقصد پیدا نہیں کر دیا گیا ہے بلکہ یہاں اسے امتحان کے لیے بھیجا گیا ہے اور اس امتحان میں وہ اپنے حسن عمل ہی سے کامیاب ہو سکتا ہے۔
آیت 6 سے 11 تک کفر کے وہ ہولناک نتائج بیان کیے گئے ہیں جو آحرت میں نکلنے والے ہیں اور لوگوں کو بتایا گیا ہے کہ اللہ تعالٰی نے اپنے انبیا کو بھیج کر تمہیں اس دنیا میں ان نتائج سے خبردار کر دیا ہے۔ اب اگر یہاں تم انبیا کی بات مان کر اپنا رویہ درست نہ کرو گے تو آخرت میں تمہیں خود اعتراف کرنا پڑے گا کہ جو سزا تم کو دی جا رہی ہے فی الواقع تم اس کے مستحق ہو۔
آیت 12 سے 14 تک کہ حقیقت ذہن نشین کرائی گئی ہے کہ خالق اپنی مخلوق سے بے خبر نہیں ہو سکتا۔ وہ تمہاری ہر کھلی اور چھپی بات، حتٰی کہ تمہارے دل کے خیالات تک سے واقف ہے۔ لہٰذا اخلاق کی صحیح بنیاد یہ ہے کہ انسان اس اَن دیکھے خدا کی پرس سے ڈر کر برائی سے بچے، خواہ دنیا میں کوئی طاقت اس پر گرفت کرنے والی ہو یا نہ ہو اور دنیا میں اس سے کسی نقصان کا امکان ہو یا نہ ہو یہ طرز عمل جو لوگ اختیار کریں گے وہی آخرت میں بخشش اور اجر عظیم کے مستحق ہوں گے۔
آیت 15 سے 23 تک اُن پیش پا اُفتادہ حقیقتوں کی طرف، جنہیں انسان دنیا کے معمولات سمجھ کر قابل توجہ شمار نہیں کرتا، پے در پے اشارے کر کے ان پر سوچنے کی دعوت دی گئی ہے۔ فرمایا گیا ہے کہ اس زمین کو دیکھو جس پر تم اطمینان سے چل پھر رہے ہو اور جس سے اپنا رزق حاصل کر رہے ہو۔ خدا ہی نے اسے تمہارے لیے تابع کر رکھا ہے، ورنہ کسی وقت بھی اس زمین میں ایسا زلزلہ آ سکتا ہے کہ تم پیوند خاک ہو جاؤ یا ہوا کا ایسا طوفان آ سکتا ہے جو تمہیں تہس نہس کر کے رکھ دے۔ اپنے اوپر اڑنے والے پرندوں کو دیکھو۔ خدا ہی تو ہے جو انہیں فضا میں تھامے ہوئے ہے۔ اپنے تمام ذرائع و وسائل پر نگاہ ڈال کر دیکھو۔ خدا اگر تمہیں عذاب میں مبتلا کرنا چاہے تو کون تمہیں اُس سے بچا سکتا ہے اور خدا اگر تمہارے لیے رزق کے دروازے بند کر دے تو کون انہیں کھول سکتا ہے؟ یہ ساری چیزیں تمہیں حقیقت سے آگاہ کرنے کے لیے موجود ہیں۔ مگر انہیں تم حیوانات کی طرح دیکھتے ہو جو مشاہدات سے نتائج اخذ کرنے کی صلاحیت نہیں رکھتے اور اس سماعت و بینائی اور ان سوچنے سمجھنے والے دماغوں سے کام نہیں لیتے جو انسان ہونے کی حیثیت سے خدا نے تمہیں دیے ہیں۔ اسی وجہ سے راہ راست تمہیں نظر نہیں آتی۔
آیت 24 سے 27 تک بتایا گیا ہے کہ آخر کار تمہیں لازماً اپنے خدا کے حضور حاضر ہونا ہے۔ نبی کا کام یہ نہیں ہے کہ تمہیں اس کے آنے کا وقت اور تاریخ بتائے۔ اس کا کام بس یہ ہے کہ تمہیں اس آنے والے وقت سے پیشگی خبردار کر دے۔ تم آج اس کی بات نہیں مانتے اور مطالبہ کرتے ہو کہ وہ وقت لا کر تمہیں دکھا دیا جائے۔ مگر جب وہ آ جائے گا اور تم آنکھوں سے اسے دیکھ لو گے تو ہمارے ہوش اڑ جائیں گے۔ اس وقت تم سے کہا جائے گا کہ یہی ہے وہ چیز جسے جلد لے آنے کا تم مطالبہ کر رہے تھے۔
آیت 28 اور 29 میں کفار مکہ کی ان باتوں کا جواب دیا گیا ہے جو وہ نبی اور آپ کے ساتھیوں کے خلاف کرتے تھے۔ وہ حضور  کو کوستے تھے اور آپ کے لیے اور اہل ایمان کے لیے ہلاکت کی دعائیں مانگتے تھے۔ اس پر فرمایا گیا کہ تمہیں راہ راست کی طرف بلانے والے خواہ ہلاک ہوں یا اللہ ان پر رحم کرے، اس سے آخر تمہاری قسمت کیسے بدل جائے گی؟ تم اپنی فکر کرو کہ خدا کا عذاب اگر تم پر آ جائے تو کون تمہیں بچائے گا؟ جو لوگ خدا پر ایمان لائے ہیں اور جنھوں نے اس پر توکل کیا ہے، انہیں تم گمراہ سمجھ رہے ہو۔ ایک وقت آئے گا جب یہ بات کھل جائے گی کہ حقیقت میں گمراہ کون تھا۔
آخر میں لوگوں کے سامنے یہ سوال رکھ دیا گیا ہے اور اسی پر سوچنے کے لیے انہیں چھوڑ دیا گیا ہے کہ عرب کے صحراؤں اور پہاڑی علاقوں میں، جہاں تمہاری زندگی کا سارا انحصار اس پانی پر ہے جو کسی جگہ زمین سے نکل آیا ہے، وہاں اگر یہ پانی زمین میں اتر کر غائب ہو جائے تو خدا کے سوا کون تمہیں یہ آب حیات لا کر دے سکتا ہے؟
زمرہ:سورتیں زمرہ:اسلامی سانچے زمرہ:Short description is different from Wikidata
سکھ مت
تصغیر|ہرمندر صاحب سکھ مت (پنجابی: ਸਿੰਖੀ ) ایک توحیدی مذہب ہے۔ اس مذہب کے پیروکاروں کو سکھ کہا جاتا ہے۔ سکھوں کی مذہبی کتاب شری آدی گرنتھ یا گیان گرو گرنتھ صاحب ہے۔ عام طور پر سکھوں کے 10 ستگر مانے جاتے ہیں، لیکن سکھوں کی مذہبی کتاب میں 6 رہنماؤں کے ساتھ ساتھ 30 بھگتوں کی بانی ہے، جن کی عمومی تعلیمات کو سکھ راستہ پر چلنے کے لیے اہم مانا جاتا ہے۔ سکھوں کے مذہبی مقام کو گردوارہ کہتے ہیں۔
1469ء میں پنجاب میں پیدا ہونے والے نانک دیو نے گرمت کو کھوجا اور گرمت کی تعلیمات کو دیش دیشانتر میں خود جا جا کر پھیلایا تھا۔ سکھ انہیں اپنا پہلا رہنما مانتے ہیں۔ گرمت کی تبلیغ باقی 9 گروؤں نے کی۔ دسویں رہنما گوبند سنگھ نے یہ تبیلغی کام خالصہ کو سونپا اور گیان گرو گرنتھ صاحب کی تعلیمات پر عمل کرنے کی نصیحت کی۔ سنت کبیر، دھنا، سادھنا، رامانند، پرمانند، نامدیو اور تکارام وغیرہ جن کے اقوال آدی گرنتھ میں درج ہیں، ان بھگتوں کو بھی سکھ ستگرؤں کے جیسے مانتے ہیں اور ان کی تعلیمات پر عمل کرنے کی کوشش کرتے ہیں۔ سکھ ایک ہی خدا کو مانتے ہیں، جسے وہ ایک اونکار کہتے ہیں۔ انکا عقیدہ ہے کہ ایشور اکال اور نرنکار ہے۔
نرنکار
سکھ مت کی شروعات ہی "ایک" سے ہوتی ہے۔ سکھوں کے دھرم گرنتھ میں "ایک" کی ہی ویاکھیا ہیں۔ ایک کو نرنکار، پار برہم آدک گن واچک نامو سے جانا جاتا ہیں۔ نرنکار کا سوروپ آدی گرنتھ کے شروعات میں بتایا ہے جس کو عام بھاشا میں مول منتر کہتے ہیں۔ اونکار، ست نام، کرتاپرکھ، نربھاؤ، نرویر، اکالمورت، اجونی، سویبھنگ اس کی پراپتی گیان دوارہ ہوتی ہے، اس لیے "گر پرساد" پر مول منتر سماپت ہوتا ہے۔
تقریباً سبھی دھرم اسی "ایک" کی آرادھنا کرتے ہیں، لیکن "ایک" کی وبھن اوستھاؤں کا ذکر و ویاکھیا آدی گرو گرنتھ صاحب میں دی گئی ہے وہ اپنے آپ میں نرالی ہے۔
جیو آتما
جیو آتما جو نراکار ہے، اس کے پاس نرنکار کے صرف 4 ہی گن ویاپت ہے : اونکار، ست نام، کرتا پر کھ، سویبھنگ۔ باقی چار گن پراپت کرتے ہی جیو آتما واپس نرنکار میں سماں جاتی ہے، لیکن اس کو پراپت کرنے کے لیے جیو آتما کو خود کو گرمت کے گیان دوارہ سمجھنا ضروری ہے۔ اسے سکھ دھرم میں "آتم چنتن" کہا جاتا ہے۔
آتما کا نراکاری سوروپ من(آتم)، چت(پراتم)، صورت، بدھی، متی آدک کی جانکاری سکھ مت کے مول سکھیاؤں میں دی جاتی ہے۔ ان کی گتودھیوں کو سمجھ کر انسان خود کو سمجھ سکتا ہے۔
سکھ مت کی شروعات ہی آتم گیان سے ہوتی ہے۔ آتما کیا ہے؟ کہا سے آئی ہے؟ وجود کیوں ہے؟ کرنا کیا ہے اتہادی روحانیت کے وشے سکھ پرچار دوارہ پڈھایے جاتے ہیں۔ آتما کے وقار کیا ہیں، کیسے وقار مکت ہو۔ آتما سویم نرنکار کی انش ہے۔ اس کا گیان کرواتے کرواتے نرنکار کا گیان ہو جاتا ہے۔
چار پدارتھ
یہ پدارتھ مانو کو اپنے جیواں کال کے سمے پراپت کرنے انواریہ ہے : مذہب ارتھ کام موکش کو چار پدارتھوں میں نہیں لیا گیا۔ ستگر گوبند سنگھ کہتے ہیں: گیان کے وہین لوبھ موہ میں پروین، کامنا ادھین کیسے پانوے بھگونت کو
وستو پوجا کا کھنڈن
یہی کرن ہے کی سکھ مت مورتی پوجا کے سخت خلاف ہے۔ ستگرؤں ایوں بھکتوں نے مورتی پوجکوں کو اندھا، جانور اتیادی شبدوں سے نواجا ہے۔ اس کی تصویر بنے نہیں جا سکتی۔ یہی نہیں کوئی بھی سنساری پدارتھ جیسے کی قبر، بھکتو ایوں ستگرؤں کے اتہاسک پدارتھ، پرتمائیں آدک کو پوجنا سکھوں کے بنیادی اصولوں کے خلاف ہے۔ دھارمک گرنتھ کا گیان ایک ودھی جو نرنکار کے دیش کی طرف لیکر جاتی ہے، جس کے سمکش سکھ نتمستک ہوتے ہیں، لیکن دھارمک گرنتھوں کی پوجا بھی سکھوں کے بنیادی اصولوں کے خلاف ہے۔
اوتارواد اور پیگمبرواد کا کھنڈن
سکھ مت میں ہر جیو کو اوتار کہا گیا ہے۔ ہر جیو اس نرنکار کی انش ہے۔ سنسار میں کوئی بھی پنچی، پشو، پیڑ، اتیادی اوتار ہیں۔ مانش کی یونی میں جیو اپنا گیان پورا کرنے کے لیے اوترت ہوا ہے۔ ویکتی کی پوجا سکھ دھرم میں نہیں ہے "مانکھ کہ ٹیک برتھی سب جانت، دینے، کو اے کے بھگوان"۔ تمام اوتار ایک نرنکار کی شرط پر پورے نہیں اترتے کوئی بھی اجونی نہیں ہے۔ یہی قارن ہے کی سکھ کسی کو پرمیشر کے روپ میں نہیں مانتے۔ ہاں اگر کوئی اوتار گرمت کا اپدیس کرتا ہے تو سکھ اس اپدیش کے ساتھ ضرور جڑے رہتے ہیں۔ جیسا کی کرشن نے گیتا میں کہا ہے کی آتما مرتی نہیں اور جیو ہتیا کچھ نہیں ہوتی، اس بات سے تو سکھ مت سہمت ہے لیکن آگے کرشن نے کہا ہے کی قرم ہی دھرم ہے جس سے سکھ دھرم سہمت نہیں۔
پیغمبر وہ ہے جو نرنکار کا سندیش اتھوا گیان عام لوکئی میں بانٹے۔ جیسا کی اسلام میں کہا ہے کی محمد آخری پیغمبر ہے سکھوں میں کہا گیا ہے کہ "ہر جگ جگ بھکت اپایا"۔ بھکت سمے در سمے پیدا ہوتے ہیں اور نرنکار کا سندیش لوگوں تک پہنچاتے ہیں۔ سکھ مت "الا ال اللہ" سے سہمت ہے لیکن صرف محمد ہی رسول اللہ ہے اس بات سے سہمت نہیں۔ ارجن دیو جی کہتے ہیں "دھر کی بانی آئی، تن سگلی چنت مٹائی"، ارتھات مجھے دھر سے وانی آئی ہے اور میری سگل چنتائیں مٹ گئی ہیں کیونکی جس کی طاق میں میں بیٹھا تھا مجھے وہ مل گیا ہے۔
حوالہ جات
زمرہ:سکھ مت زمرہ:بھارتی مذاہب زمرہ:پنجاب قبل از تقسیم زمرہ:توحیدی مذاہب زمرہ:توحیدیت زمرہ:دھرمی ادیان زمرہ:1500ء کی تاسیسات زمرہ:ہندوستان میں سولہویں صدی کی تاسیسات زمرہ:ہندوستان میں پندرہویں صدی کی تاسیسات زمرہ:ایشیا میں 1500ء کی تاسیسات زمرہ:مذہبی عقائد، اقدار اور تحریکیں
پین ٹاؤن شپ، پارک کاؤنٹی، انڈیانا
پین ٹاؤن شپ، پارک کاؤنٹی، انڈیانا ریاستہائے متحدہ امریکا کا ایک ٹاؤن شپ جو پارک کاؤنٹی، انڈیانا میں واقع ہے۔
تفصیلات
پین ٹاؤن شپ، پارک کاؤنٹی، انڈیانا کی مجموعی آبادی 810 افراد پر مشتمل ہے اور 197 میٹر سطح سمندر سے بلندی پر واقع ہے۔
حوالہ جات
زمرہ:انڈیانا کے ٹاؤن شپ زمرہ:انڈیانا میں 1854ء کی تاسیسات زمرہ:پارک کاؤنٹی، انڈیانا میں ٹاؤن شپ زمرہ:Short description is different from Wikidata
پین ٹاؤن شپ، سینٹ جوزف کاؤنٹی، انڈیانا
پین ٹاؤن شپ، سینٹ جوزف کاؤنٹی، انڈیانا ریاستہائے متحدہ امریکا کا ایک ٹاؤن شپ جو سینٹ جوزف کاؤنٹی، انڈیانا میں واقع ہے۔
تفصیلات
پین ٹاؤن شپ، سینٹ جوزف کاؤنٹی، انڈیانا کا رقبہ 164.67 مربع کیلومیٹر ہے اور اس کی مجموعی آبادی 64,322 افراد پر مشتمل ہے اور 225 میٹر سطح سمندر سے بلندی پر واقع ہے۔
حوالہ جات
زمرہ:انڈیانا کے ٹاؤن شپ زمرہ:انڈیانا میں 1832ء کی تاسیسات زمرہ:سینٹ جوزف کاؤنٹی، انڈیانا میں ٹاؤن شپ
عبدالرحمٰن بن محمد بن الاشعث
عبدالرحمٰن بن محمد بن العاشث ( عبد الرحمن بن محمد بن الأشعث   ; وفات 704)، جسے عام طور پر اپنے دادا کے بعد ابن الاشث کے نام سے جانا جاتا ہے،  اموی خلافت کے دوران ایک نامور عرب رئیس اور فوجی کمانڈر تھے، جو مشرق کے اموی وائسرائے کے خلاف ناکام بغاوت کی قیادت کرنے کے لیے سب سے زیادہ قابل ذکر تھے۔ ابن اشعث کندہ قبیلے کے ایک معزز خاندان کا ایک نسل تھا جو عراق میں کوفہ کے عرب گیریژن شہر میں آباد ہوا تھا۔ اس نے دوسرے فتنے (680-692) میں معمولی کردار ادا کیا اور پھر ری کے گورنر کے طور پر خدمات انجام دیں۔ 694 میں الحجاج کی عراق اور خلافت کے مشرقی صوبوں کے گورنر کے طور پر تقرری کے بعد، الحجاج اور عراقی قبائلی امیروں کے درمیان تعلقات تیزی سے کشیدہ ہو گئے، کیونکہ شام میں قائم اموی حکومت کی پالیسیوں کا مقصد عراقیوں کو کم کرنا تھا۔ ' مراعات اور حیثیت. بہر حال، 699 میں، الحجاج نے زابلستان کی مصیبت زدہ ریاست کو زیر کرنے کے لیے ابن الاشعث کو عراق کی ایک بڑی فوج، نام نہاد "میور آرمی" کا کمانڈر مقرر کیا، جس کے حکمران، زنبیل نے عربوں کی توسیع کے خلاف بھرپور مزاحمت کی۔. 700 میں، الحجاج کے دبنگ رویے نے ابن اشعث اور فوج کو بغاوت پر مجبور کر دیا۔ زنبیل کے ساتھ معاہدہ طے کرنے کے بعد، فوج عراق کی طرف واپس چلی گئی۔ راستے میں، الحجاج کے خلاف بغاوت مکمل طور پر بنی امیہ مخالف بغاوت کی شکل اختیار کر گئی اور اس نے مذہبی رنگ حاصل کر لیا۔ الحجاج نے ابتدا میں باغیوں کی اعلیٰ تعداد کے سامنے پسپائی اختیار کی لیکن جلد ہی شکست دے کر انہیں بصرہ سے باہر نکال دیا۔ اس کے باوجود باغیوں نے کوفہ پر قبضہ کر لیا جہاں حامیوں نے جوق در جوق آنا شروع کر دیا۔ اس بغاوت کو ان لوگوں میں بڑے پیمانے پر حمایت حاصل ہوئی جو اموی حکومت سے ناراض تھے، خاص طور پر مذہبی پرجوش جو (' قرآن پڑھنے والے') کے نام سے مشہور تھے۔ خلیفہ عبد الملک نے شرائط پر بات چیت کرنے کی کوشش کی، جس میں الحجاج کی برطرفی بھی شامل تھی، لیکن باغی قیادت میں سے سخت گیر لوگوں نے ابن الاشعث پر خلیفہ کی شرائط کو مسترد کرنے کے لیے دباؤ ڈالا۔ دیر الجماجیم کی بعد کی جنگ میں، باغی فوج کو الحجاج کے شامی دستوں نے فیصلہ کن شکست دی۔ الحجاج نے بچ جانے والوں کا تعاقب کیا، جو ابن الاشث کے ماتحت مشرق کی طرف بھاگ گئے۔ زیادہ تر باغیوں کو خراسان کے گورنر نے پکڑ لیا، جب کہ ابن اشعث خود زابلستان فرار ہو گیا۔ اس کی قسمت واضح نہیں ہے، کیونکہ کچھ اکاؤنٹس کے مطابق زنبیل نے اسے اس وقت پھانسی دی جب الحجاج نے ہتھیار ڈالنے کا مطالبہ کیا، جب کہ زیادہ تر ذرائع کا دعویٰ ہے کہ اس نے اپنے دشمنوں کے حوالے کیے جانے سے بچنے کے لیے خودکشی کی۔ ابن الاشعث کی بغاوت کو دبانے سے عراق کے قبائلی اشرافیہ کی طاقت کے خاتمے کا اشارہ ملتا ہے، جو اب اموی حکومت کی کٹر وفادار شامی فوج کے براہ راست کنٹرول میں آ گیا۔ بعد میں 720 میں یزید ابن المحلب اور 740 میں زید ابن علی کے دور میں ہونے والی بغاوتیں بھی ناکام ہوئیں اور عباسی انقلاب کی کامیابی تک عراق پر شام کا تسلط ختم نہیں ہوا تھا۔
پرواز مشرق اور موت
اس دوسری شکست کے بعد ابن اشعث چند زندہ بچ جانے والوں کے ساتھ مشرق کی طرف سیستان کی طرف بھاگا۔ الحجاج نے عمارہ بن تمیم الخمی کے ماتحت فوج بھیجی تاکہ انہیں روک سکے۔ عمارہ ان کے ساتھ دو بار پکڑا گیا، سوس اور صبور میں۔ پہلی جنگ میں باغیوں کو شکست ہوئی، لیکن دوسری جنگ میں وہ غالب آگئے، جس سے ابن اشعث اور اس کے آدمی کرمان پہنچ گئے اور وہاں سے سیستان چلے گئے۔   وہاں انہیں زرنج میں  عبداللہ بن عامر البار التمیمی نے داخل ہونے سے انکار کر دیا تھا، جسے ابن الاشث نے خود شہر پر مقرر کیا تھا۔ بُست کی طرف بڑھتے ہوئے، ابن الاشعث کو مقامی  ، عیاد بن ہمان السدوسی نے گرفتار کر لیا، اسی طرح اس کے اپنے مقرر کردہ، جس نے اس طرح الحجاج کی حمایت حاصل کرنے کی کوشش کی۔ تاہم، زنبیل اپنے قول پر قائم رہا: اس واقعہ کا علم ہونے پر، وہ بسٹ کے پاس آیا اور ابن اشعث کی رہائی پر مجبور کیا، اسے اپنے ساتھ زابلستان لے گیا اور اس کے ساتھ بہت عزت کے ساتھ پیش آیا۔    آزاد ہونے کے بعد ابن اشعث نے تقریباً 60,000 حامیوں کی کمان سنبھالی جو اس دوران سیستان میں جمع ہو گئے تھے، جن کی قیادت اس کے لیفٹیننٹ عبدالرحمٰن ابن عباس الہاشمی اور عبید اللہ بن عبدالرحمٰن بن سمرہ نے کی۔ قریشی۔ ان کے تعاون سے، اس نے زرنج پر قبضہ کر لیا، جہاں اس نے  سزا دی۔    عمارہ بن تمیم کے ماتحت شامی اموی فوجوں کے قریب آنے کا سامنا کرنا پڑا، تاہم، ابن الاشث کے اکثر پیروکاروں نے اسے خراسان جانے کی تاکید کی، جہاں وہ امید کرتے ہیں کہ وہ اس قابل ہو جائیں گے۔ مزید پیروکاروں کو بھرتی کریں، علاقے کے وسیع و عریض علاقے میں تعاقب سے بچیں، یا اموی حملوں سے بچ سکیں جب تک کہ الحجاج یا خلیفہ عبد الملک کی موت نہ ہو جائے اور سیاسی صورتحال بدل جائے۔ ابن اشعث ان کے دباؤ کے سامنے جھک گیا، لیکن جلد ہی ابن سمرہ کے ماتحت 2,000 آدمیوں کا ایک گروپ بنی امیہ سے منحرف ہو گیا۔ عراقیوں کی چڑچڑاپن سے مایوس ہو کر ابن اشعث ان لوگوں کے ساتھ زابلستان واپس چلا گیا جو وہاں اس کی پیروی کریں گے۔   زیادہ تر باغی خراسان میں رہے، عبدالرحمٰن ابن عباس الہاشمی کو اپنا لیڈر منتخب کیا، اور ہرات کو برطرف کیا۔ اس نے مقامی گورنر یزید ابن المحلب کو ان کے خلاف فوج بھیجنے پر مجبور کیا جس کے نتیجے میں باغیوں کو زبردست شکست ہوئی۔ یزید نے ان لوگوں کو رہا کیا جن کا تعلق یمنی قبائل سے تھا اور باقی کو الحجاج کے پاس بھیج دیا جس نے ان میں سے اکثر کو قتل کر دیا۔    اس دوران، عمارہ نے فوری طور پر سیستان کے ہتھیار ڈالنے پر اثر انداز کیا، اگر فوجیوں نے بغیر جدوجہد کے ہتھیار ڈال دیے تو انہیں نرم شرائط پیش کیں۔
ابن اشعث زنبیل کی حفاظت میں محفوظ رہا، لیکن الحجاج، اس خوف سے کہ وہ ایک اور بغاوت کر سکتا ہے، اس نے زنبیل کو کئی خطوط بھیجے، دھمکیوں اور وعدوں کو ملا کر، اس کے ہتھیار ڈالنے کے لیے۔ آخر کار، 704 میں زنبیل نے 7 یا 10 سال کے لیے سالانہ خراج اٹھانے کے بدلے میں دے دیا۔   ابن اشعث کے انجام کے بارے میں مختلف بیانات ہیں: ایک نسخہ یہ کہتا ہے کہ اسے خود زنبیل نے قتل کیا تھا، یا یہ کہ اس کی موت کھانے سے ہوئی تھی۔ تاہم، زیادہ وسیع پیمانے پر بیان یہ ہے کہ اسے الحجاج کے حوالے کیے جانے کی امید میں رخخج کے ایک دور دراز قلعے میں قید کر دیا گیا تھا، اور اسے اس کے وارڈن کے حوالے کر دیا گیا تھا، لیکن اس کے حوالے کیے جانے سے بچنے کے لیے، اس نے خود کو اوپر سے پھینک دیا۔ قلعہ (اس کے وارڈن کے ساتھ) اس کی موت تک۔ اس کا سر کاٹ کر عراق میں الحجاج بھیج دیا گیا۔   الطبری کے مطابق، پھر الحجاج نے اسے عبد الملک کے پاس بھیجا، جس نے اسے اپنے بھائی عبد العزیز ، مصر کے گورنر کے پاس بھیجا تھا۔ ایک روایت میں ہے کہ ابن اشعث کا سر وہیں دفن کیا گیا تھا جبکہ دوسری روایت میں ہے کہ اسے حضرموت لے جا کر کنویں میں پھینک دیا گیا تھا۔
حوالہ جات
زمرہ:سال پیدائش نامعلوم زمرہ:اموی جوامع زمرہ:خودکشیاں بذریعہ چھلانگ زمرہ:بنو امیہ کے مخالف بغاوتیں زمرہ:کوفی شخصیات زمرہ:خلافت اموی میں عراق زمرہ:عرب باغی زمرہ:عرب جرنیل زمرہ:704ء کی وفیات زمرہ:آٹھویں صدی کی عرب شخصیات زمرہ:ساتویں صدی کی عرب شخصیات زمرہ:ساتویں صدی کی پیدائشیں زمرہ:مقالے جن میں عربی زبان کا متن ہے
پین ٹاؤن شپ، مشی گن
پین ٹاؤن شپ، مشی گن ریاستہائے متحدہ امریکا  کا ایک ٹاؤن شپ  جو کاس کاؤنٹی، مشی گن میں واقع ہے۔
حوالہ جات
زمرہ:کاس کاؤنٹی، مشی گن میں ٹاؤن شپ زمرہ:مشی گن کے ٹاؤن شپ
ایلک گروو گاؤں، الینوائے
ایلک گروو گاؤں، الینوائے  ریاستہائے متحدہ امریکا کا ایک قصبہ و گاؤں جو الینوائے میں واقع ہے۔
تفصیلات
ایلک گروو گاؤں، الینوائے کی مجموعی آبادی 33,127 افراد پر مشتمل ہے۔
جڑواں شہر
شہر ایلک گروو گاؤں، الینوائے کا جڑواں شہر Termini Imerese ہے۔
عفود
تصغیر|اس تصویر میں ایک کاہن کو عفود پہنے دکھایا گیا ہے۔ تصویر میں عفود پیلے رنگ کا زرہ نما لباس ہے بائبل کتاب خروج باب 28 کے مطابق جب تابوت سکینہ کے لیے ایک خاص خیمہ بنایا گیا تو اس میں داخل ہونے والے کاہن کے لیے مخصوص لباس بنوایا گیا، جس کے سینہ پر ایک خاص زرہ ہوتی جسے عفود یا ایفود (ephod) کہتے تھے۔ کاہن جب تابوت سکینہ کے خیمے جسے خداوند کا خیمہ کہا جاتا تھا۔ یہی زرہ پہن کرداکل ہوتا۔ اس زرہ پر کئی جواہر (بٹن) جڑے ہوئے تھے۔ ان میں دو مخصوص پتھر اوروم اور تمیم تھے۔ جنہیں خدا سے مشورہ کرنے کے استعمال کیا جاتا، جسے ان کے مطابق فال نکالی جاتی تھی۔ اور ان میں اوروم ہاں Yes اور تمیم نہیں No کی علامت سمجھا جاتا تھا۔
زمرہ:عبرانی بائبل میں عبرانی الفاظ اور جملے زمرہ:یروشلم میں خیمۂ اجتماع اور ہیکل زمرہ:یہودی مذہبی لباس زمرہ:ویکی ڈیٹا سے مطابقت رکھنے والی مختصر تفصیل
گورنی، الینوائے
تفصیلات
گورنی، الینوائے کی مجموعی آبادی 31,295 افراد پر مشتمل ہے۔
حوالہ جات
زمرہ:الینوائے کے گاؤں زمرہ:1928ء میں آباد ہونے والے مقامات زمرہ:چھوٹے پیغام خانوں کا استعمال کرنے والے مضامین
پین ٹاؤن شپ، مک لاوڈ کاؤنٹی، مینیسوٹا
پین ٹاؤن شپ، مک لاوڈ کاؤنٹی، مینیسوٹا ریاستہائے متحدہ امریکا  کا ایک urban township of Minnesota  جو مک لاوڈ کاؤنٹی، مینیسوٹا میں واقع ہے۔
تفصیلات
پین ٹاؤن شپ، مک لاوڈ کاؤنٹی، مینیسوٹا کا رقبہ 93.5 مربع کیلومیٹر ہے اور اس کی مجموعی آبادی 309 افراد پر مشتمل ہے اور 310 میٹر سطح سمندر سے بلندی پر واقع ہے۔
حوالہ جات
زمرہ:مک لاوڈ کاؤنٹی، مینیسوٹا میں ٹاؤن شپ زمرہ:مینیسوٹا کے ٹاؤن شپ
پین ٹاؤن شپ، ہائلینڈ کاؤنٹی، اوہائیو
پین ٹاؤن شپ، ہائلینڈ کاؤنٹی، اوہائیو ریاستہائے متحدہ امریکا  کا ایک township of Ohio  جو ہائلینڈ کاؤنٹی، اوہائیو میں واقع ہے۔
تفصیلات
پین ٹاؤن شپ، ہائلینڈ کاؤنٹی، اوہائیو کا رقبہ 83.1 مربع کیلومیٹر ہے اور اس کی مجموعی آبادی 1,055 افراد پر مشتمل ہے اور 354 میٹر سطح سمندر سے بلندی پر واقع ہے۔
حوالہ جات
زمرہ:ہائلینڈ کاؤنٹی، اوہائیو میں ٹاؤن شپ زمرہ:اوہائیو کے ٹاؤن شپ زمرہ:Short description is different from Wikidata
فشرز، انڈیانا
فشرز، انڈیانا ریاستہائے متحدہ امریکا کا ایک قصبہ جو Hamilton County میں واقع ہے۔
تفصیلات
فشرز، انڈیانا کا رقبہ 92.83 مربع کیلومیٹر ہے اور اس کی مجموعی آبادی 76,794 افراد پر مشتمل ہے اور 249 میٹر سطح سمندر سے بلندی پر واقع ہے۔
حوالہ جات
زمرہ:1891ء میں آباد ہونے والے مقامات زمرہ:انڈیانا کے شہر زمرہ:انڈیانا میں 1891ء کی تاسیسات زمرہ:ہیملٹن کاؤنٹی، انڈیانا میں شہر زمرہ:کامنز زمرہ جس کا ربط ویکی ڈیٹا پر ہے
پین ٹاؤن شپ، مورگن کاؤنٹی، اوہائیو
پین ٹاؤن شپ، مورگن کاؤنٹی، اوہائیو ریاستہائے متحدہ امریکا  کا ایک township of Ohio  جو مورگن کاؤنٹی، اوہائیو میں واقع ہے۔
تفصیلات
پین ٹاؤن شپ، مورگن کاؤنٹی، اوہائیو کا رقبہ 59.4 مربع کیلومیٹر ہے اور اس کی مجموعی آبادی 777 افراد پر مشتمل ہے اور 253 میٹر سطح سمندر سے بلندی پر واقع ہے۔
حوالہ جات
زمرہ:مورگن کاؤنٹی، اوہائیو میں ٹاؤن شپ زمرہ:اوہائیو کے ٹاؤن شپ
چینیات
چینیات یا صینیات چین کا علمی (جامعاتی یا اکیڈیمک) مطالعہ ہے جو بنیادی طور پر چینی زبان، ادب، چینی ثقافت اور تاریخ اور اکثر اس سے مراد مغربی ماہرین ہوتے ہیں۔ اس کی اصل "ہو سکتا ہے چینی ماہرین نے اپنی تہذیب کی علمی تحقیق کی ہو۔"
کتب خانہ اور تحقیقی رہنما کتابیں
چینیات زمرہ:چینی ثقافت زمرہ:مضامین جن میں آسان چینی زبان کا متن شامل ہے زمرہ:مضامین جن میں روایتی چینی زبان کا متن شامل ہے زمرہ:مطالعۂ ایشیا زمرہ:Short description is different from Wikidata
پیٹر مور
بین الاقوامی کیریئر
اس نے 26 نومبر 2014ء کو بنگلہ دیش کے خلاف زمبابوے کے لیے اپنا ایک روزہ بین الاقوامی ڈیبیو کیا۔ اس نے 8 جنوری 2016ء کو افغانستان کے خلاف زمبابوے کے لیے ٹی ٹوئنٹی انٹرنیشنل ڈیبیو کیا۔ جولائی 2016ء میں انھیں نیوزی لینڈ کے خلاف سیریز کے لیے زمبابوے کے ٹیسٹ اسکواڈ میں شامل کیا گیا۔. اس نے 6 اگست 2016ء کو دوسرے ٹیسٹ میں اپنا ٹیسٹ ڈیبیو کیا۔ جون 2018ء میں، اسے 2018ء کی زمبابوے سہ ملکی سیریز سے قبل وارم اپ فکسچر کے لیے بورڈ الیون ٹیم میں شامل کیا گیا۔ فروری 2019ء میں، زمبابوے کرکٹ نے تصدیق کی کہ مور 2019-20ء سیزن کے لیے تینوں طرز میں قومی ٹیم کے نائب کپتان ہوں گے۔
کپتانی
اپریل 2019ء میں، انہیں متحدہ عرب امارات کے خلاف سیریز کے لیے زمبابوے کی ون ڈے ٹیم کا کپتان نامزد کیا گیا تھا، جب ان کے باقاعدہ کپتان، ہیملٹن مساکڈزا، انجری کی وجہ سے دورے سے باہر ہو گئے تھے۔
حوالہ جات
زمرہ:زمبابوے کے کرکٹ کھلاڑی زمرہ:وکٹ کیپر زمرہ:زمبابوے کے ٹیسٹ کرکٹ کھلاڑی زمرہ:Short description is different from Wikidata زمرہ:زمبابوے کے ایک روزہ کرکٹ کھلاڑی
القلم
متن
بسم الله الرحمن الرحيم ۔
نام
بائیں|تصغیر|استاد [[خلیق ٹونکی کے قلم سے نون والقلم و مایسطرون]] اس کا نام سورۂ ن بھی ہے اور القلم بھی۔ دونوں الفاظ سورت کے آغاز ہی میں موجود ہیں۔
زمانۂ نزول یہ بھی مکۂ معظمہ کے ابتدائی دور کی نازل شدہ سورتوں میں سے ہے، مگر اس کے مضمون سے یہ بات مترشح ہوتی ہے کہ یہ اس زمانے میں نازل ہوئی تھی جب مکہ میں رسول اللہ کی مخالفت اچھی خاصی شدت اختیار کر چکی تھی۔
موضوع اور مضمون
اس میں تین مضامین بیان ہوئے ہیں۔ مخالفین کے اعتراضات کا جواب ان کو تنبیہ اور نصیحت اور رسول اللہ کو صبر و استقامت کی تلقین۔
آغاز کلام میں رسول اللہ سے ارشاد ہوا ہے کہ یہ کفار تم کو دیوانہ کہتے ہیں، حالانکہ جو کتاب تم پیش کر رہے ہو اور اخلاق کے جس اعلٰی مرتبے پر تم فائز ہو وہ خود ان کے اس جھوٹ کی تردید کے لیے کافی ہے۔ عنقریب وہ وقت آنے والا ہے جب سب ہی دیکھ لیں گے کہ دیوانہ کون تھا اور فرزانہ کون۔ لہٰذا مخالفت کا جو طوفان تمہارے خلاف اٹھایا جا رہا ہے اس کا دباؤ ہرگز قبول نہ کرو۔ دراصل یہ ساری باتیں اس لیے کی جا رہی ہیں کہ تم کسی نہ کسی طرح دب کر ان سے مصالحت (compromise) کرنے کے لیے تیار ہو جاؤ۔
پھر عوام کی آنکھیں کھولنے کے لیے نام لیے بغیر مخالفین میں سے ایک نمایاں شخص کا کردار پیش کیا گیا ہے جسے اہل مکہ خوب جانتے تھے۔ اس وقت رسول اللہ کے پاکیزہ اخلاق بھی سب کے سامنے تھے اور ہر دیکھنے والا یہ بھی دیکھ سکتا تھا کہ آپ کی مخالفت میں مکہ کے جو سردار پیش پیش ہیں ان میں کس سیرت و کردار کے لوگ شامل ہیں۔
سین ولیمز(کرکٹر)
سین کولن ولیمز (پیدائش: 26 ستمبر 1986ء) زمبابوے کے بین الاقوامی کرکٹ کھلاڑی ہیں، جو بنیادی طور پر بیٹنگ آل راؤنڈر کے طور پر تمام طرز کھیلتے ہیں۔ ستمبر 2019ء میں، ہیملٹن مساکادزا کے بین الاقوامی کرکٹ سے ریٹائر ہونے کے بعد، زمبابوے کرکٹ نے انہیں زمبابوے کا کپتان نامزد کیا۔ اسی مہینے کے آخر میں، ولیمز نے نیپال کے خلاف 2019-20ء سنگاپور سہ ملکی سیریز کے ابتدائی ٹوئنٹی 20 انٹرنیشنل میچ میں پہلی بار زمبابوے کی کپتانی کی۔
القلم
موضوع اور مضمون
اس کے بعد آیت 17 سے 33 تک ایک باغ والوں کی مثال پیش کی گئی ہے جنھوں نے اللہ سے نعمت پاکر اس کی ناشکری کی اور ان کے اندر جو شخص سب سے بہتر تھا اس کی نصیحت بروقت نہ مانی، آخرکار وہ اس نعمت سے محروم ہو گئے اور ان کی آنکھیں اس وقت کھلیں جب ان کا سب کچھ برباد ہوچکا تھا۔ یہ مثال دے کر اہل مکہ کو متنبہ کیا گیا ہے کہ رسول اللہ کی بعثت سے تم بھی اسی آزمائش میں پڑ گئے ہو جس میں وہ باغ والے تھے۔ اگر ان کی بات نہ مانوں گے تو دنیا میں بھی عذاب بھگتو گے اور آخرت کا عذاب اس سے بھی زیادہ بڑا ہے۔
سین ولیمز(کرکٹر)
انڈر 19 کیریئر
2004ء میں انڈر 19 ورلڈ کپ میں وہ زمبابوے کے بلے بازوں میں 31.40 کی اوسط سے 157 رنز کے ساتھ ساتھ پانچ وکٹیں لے کر سب سے آگے تھے۔ انہوں نے فروری 2006ء میں سری لنکا میں ہونے والے ورلڈ کپ میں انڈر 19 ٹیم کی قیادت کی، جس کی خاص بات انگلینڈ کے خلاف جیت تھی۔
القلم
موضوع اور مضمون
پھر آیت 34 سے 47 تک مسلسل کفار کو فہمائش کی گئی ہے جس میں کہیں تو خطاب براہِ راست ان سے ہے اور کہیں رسول اللہ کو مخاطب کرتے ہوئے دراصل تنبیہ ان کو کی گئی ہے۔ اس سلسلے میں جو باتیں ارشاد ہوئی ہیں ان کا خلاصہ یہ ہے کہ آخرت کی بھلائی لازماً انہی لوگوں کے لیے ہے جنھوں نے دنیا میں خدا ترسی کے ساتھ زندگی بسر کی ہے۔ یہ بات سراسر عقل کے خلاف ہے کہ اللہ تعالٰی کے ہاں فرمانبرداروں کا انجام وہ ہو جو مجرموں کا ہونا چاہیے۔ کفار کی یہ غلط فہمی قطعی بے بنیاد ہے کہ خدا ان کے ساتھ وہ معاملہ کرے گا جو وہ خود اپنے لیے تجویز کرتے ہیں، حالانکہ اس کے لیے انہیں کوئی ضمانت حاصل نہیں ہے۔ جن لوگوں کو دنیا میں خدا کے آگے جھکنے کی دعوت دی جا رہی ہے اور وہ اس سے انکار کرتے ہیں، قیامت کے روز وہ سجدہ کرنا چاہیں گے تو بھی نہ کر سکیں گے اور ذلت کا انجام انہیں دیکھنا پڑے گا۔ قرآن کو جھٹلا کر وہ خدا کے عذاب سے بچ نہیں سکتے۔ انہیں جو ڈھیل دی جا رہی ہے اس سے وہ دھوکے میں پڑ گئے ہیں۔ وہ سمجھتے ہیں کہ اس تکذیب کے باوجود جب ان پر عذاب نہیں آ رہا ہے تو وہ صحیح راستے پر ہیں، حالانکہ وہ بے خبری میں ہلاکت کی راہ پرچلے جا رہے ہیں۔ ان کے پاس رسول کی مخالفت کے لیے کوئی معقول وجہ نہیں ہے، کیونکہ وہ ایک بے غرض مبلغ ہے، اپنی ذات کے لیے ان سے کچھ نہیں مانگ رہا ہے اور وہ یہ دعویٰ بھی نہیں کر سکتے کہ انہیں اس کے رسول نہ ہونے اور اس کی باتوں کے غلط ہونے کا علم حاصل ہے۔
سین ولیمز(کرکٹر)
مقامی اور ٹی ٹوئنٹی کیریئر
اول درجہ کرکٹ میں ولیمز میٹا بیلا ٹسکرز کے لیے کھیلتے ہیں۔ اس نے سنٹرلز کے خلاف 2006-07ء میں ویسٹرن کے لیے اپنا سب سے زیادہ مقامی اسکور بنایا، جب اس نے 77 رنز کی فتح میں 76 اور 129 کے ساتھ دونوں اننگز میں سب سے زیادہ اسکور کیا۔ اکتوبر 2018ء میں، اسے میزانسی سپر لیگ ٹی20 ٹورنامنٹ کے پہلے ایڈیشن کے لیے تشوانے سپرنٹرز کے دستے میں شامل کیا گیا۔ دسمبر 2020ء میں، اسے 2020-21ء لوگن کپ میں ٹسکرز کے لیے کھیلنے کے لیے منتخب کیا گیا۔
بین الاقوامی کیریئر
اپریل 2004ء میں کھلاڑیوں کی ہڑتال کے وقت انہیں بلایا جائے گا۔ تقریباً ایک سال بعد، اور صرف ایک فرسٹ کلاس میچ کے ساتھ، انہیں دورہ جنوبی افریقہ کے لیے زمبابوے کی ٹیم میں شامل کیا گیا۔ یہ اس وقت درست ثابت ہوا جب اس نے اگلے مہینے ایک سنٹرل کنٹریکٹ کو ٹھکرا دیا، اور بیرون ملک مزید طے شدہ کیریئر کی تلاش کا انتخاب کیا، حالانکہ اس نے دوبارہ اپنا ارادہ بدل لیا، تین ماہ بعد زمبابوے کے لیے کھیلنے کے لیے واپس آئے۔ چوٹوں سے پریشان، آن آف فارراگو 2008ء میں دوبارہ سامنے آیا جب اس نے دوبارہ جنوبی افریقہ میں معاہدے کے لیے چھوڑ دیا، صرف ہفتوں بعد واپس آیا۔ انہوں نے 2010-11ء میں آئی سی سی انٹرکانٹینینٹل کپ میں آئرلینڈ کے خلاف زمبابوے الیون کے لیے 178 رنز بنائے۔ انگوٹھے میں فریکچر ہونے کی وجہ سے وہ کرکٹ ورلڈ کپ 2011ء سے باہر ہو گئے تھے۔ 2013ء میں، روزو میں دوسرے ٹیسٹ میں، انہوں نے ویسٹ انڈیز کے خلاف اپنا ٹیسٹ ڈیبیو کیا، جس میں 31 اور 6 رنز بنائے۔ ستمبر 2013ء میں، وہ ادائیگیوں کے مسئلے کی وجہ سے پاکستان کے خلاف پہلا ٹیسٹ کھیلنے کے لیے دستیاب نہیں ہوئے اور ایک پیشکش سے مطمئن ہو گئے۔ اس کے لیے اور مستقبل میں ملک کے لیے پرعزم تھا۔ 19 فروری 2015ء کو، انہوں نے متحدہ عرب امارات کے خلاف کرکٹ ورلڈ کپ میں ناقابل شکست 76 رنز بنائے۔ جب وہ کریز پر آئے تو زمبابوے 177/5 پر گہری مشکل میں تھا۔ لیکن آخر کار انہوں نے 65 گیندوں پر 7 چوکوں اور ایک چھکے کی مدد سے 76 رنز بنا کر ٹیم کو فتح سے ہمکنار کیا۔ انہوں نے اپنے تیسرے ٹیسٹ میں اپنی پہلی ٹیسٹ سنچری بنائی۔ جولائی 2016ء میں بلاوایو میں نیوزی لینڈ کے خلاف کھیلتے ہوئے، انہوں نے دوسری اننگز میں آٹھویں نمبر پر بیٹنگ کی اور 148 گیندوں پر 119 رنز بنائے۔ ان کی پہلی سنچری ٹیسٹ کرکٹ میں کسی بھی زمبابوے کی جانب سے اب تک کی تیز ترین سنچری تھی۔ اپریل 2019ء میں، متحدہ عرب امارات کے خلاف ون ڈے سیریز میں، ولیمز نے زمبابوے کے بلے باز کے لیے ایک ایک روزہ میچ میں تیز ترین سنچری بنائی، ایسا 75 گیندوں پر کیا۔ جنوری 2020ء میں ولیمز نے سری لنکا کے خلاف دو میچوں کی ہوم سیریز میں زمبابوے کے کپتان کے طور پر اپنی پہلی ٹیسٹ سیریز کھیلی۔ انہوں نے دوسرے ٹیسٹ میچ میں اپنی دوسری ٹیسٹ سنچری بنائی، 107 رنز بنا کر ڈرا ہوئے میچ میں دھننجایا ڈی سلوا کے ہاتھوں بولڈ ہو گئے، زمبابوے کا 2017ء کے بعد یہ پہلا ہوم ڈرا ہے۔ سری لنکا نے سیریز 1-0 سے جیتی۔
القلم
موضوع اور مضمون
آخر میں رسول اللہ کو ہدایت فرمائی گئی ہے کہ اللہ کا فیصلہ آنے تک جو سختیاں بھی تبلیغِ دین کی راہ میں پیش آئیں ان کو صبر کے ساتھ برداشت کرتے چلے جائیں اور اس بے صبری سے بچیں جو یونس علیہ السلام کے لیے ابتلا کا موجب بنی تھی۔
سین ولیمز(کرکٹر)
ذاتی زندگی
اس نے زمبابوے کے اہسی گوڈانی میں فالکن کالج میں تعلیم حاصل کی۔ ان کے والد کولن ولیمز ہیں، جو ایک سابق اول درجہ کرکٹ کھلاڑی اور قومی فیلڈ ہاکی کوچ ہیں، اور ان کے بھائی میتھیو ولیمز نے زمبابوے میں میٹا بیلا ٹسکرز کے لیے اول درجہ کرکٹ کھیلی ہے۔ اس کی والدہ پیٹریسیا میک کلوپ، ایک فیلڈ ہاکی کھلاڑی تھیں، جو زمبابوے کی قومی ٹیم کی رکن تھیں جس نے 1980ء کے سمر اولمپکس میں گولڈ میڈل جیتا تھا، ان کے سوتیلے بھائی، مائیکل میک کلوپ ایک فرسٹ کلاس کرکٹر اور فیلڈ ہاکی کھلاڑی بھی ہیں جو میٹا بیلا لینڈ کے لیے اور زمبابوے کی مردوں کی قومی فیلڈ ہاکی ٹیم کے کپتان کے طور پر بھی خدمات انجام دیں۔ اس نے اپریل 2015ء میں بلاوایو میں چینٹیل ڈیکسٹر سے شادی کی۔
حوالہ جات
زمرہ:کرکٹ عالمی کپ 2007 کے کھلاڑی زمرہ:زمبابوے کے کرکٹ کھلاڑی زمرہ:کرکٹ عالمی کپ 2011 کے کھلاڑی زمرہ:کرکٹ عالمی کپ 2015 کے کھلاڑی زمرہ:زمبابوے کے ٹیسٹ کرکٹ کھلاڑی زمرہ:ویکی ڈیٹا سے مطابقت رکھنے والی مختصر تفصیل زمرہ:زمبابوے کے ایک روزہ کرکٹ کھلاڑی
القلم
حوالہ جات
زمرہ:تفسیر زمرہ:تفسیری کام زمرہ:سورتیں زمرہ:قرآن زمرہ:قرآنی پارے اور آیات زمرہ:اسلامی سانچے زمرہ:ویکی ڈیٹا سے مطابقت رکھنے والی مختصر تفصیل
پین ٹاؤن شپ، برکس کاؤنٹی، پنسلوانیا
پین ٹاؤن شپ، برکس کاؤنٹی، پنسلوانیا ریاستہائے متحدہ امریکا  کا ایک ٹاؤن شپ  جو برکس کاؤنٹی، پنسلوانیا میں واقع ہے۔
تفصیلات
پین ٹاؤن شپ، برکس کاؤنٹی، پنسلوانیا کی مجموعی آبادی 1,949 افراد پر مشتمل ہے۔
حوالہ جات
زمرہ:برکس کاؤنٹی، پنسلوانیا میں ٹاؤن شپ زمرہ:پنسلوانیا کے ٹاؤن شپ زمرہ:Short description is different from Wikidata
میریویل، انڈیانا
میریویل، انڈیانا ریاستہائے متحدہ امریکا کا ایک قصبہ جو Lake County میں واقع ہے۔
تفصیلات
میریویل، انڈیانا کا رقبہ 86.14 مربع کیلومیٹر ہے اور اس کی مجموعی آبادی 35,246 افراد پر مشتمل ہے اور 200 میٹر سطح سمندر سے بلندی پر واقع ہے۔
حوالہ جات
زمرہ:انڈیانا کے ٹاؤن زمرہ:1834ء میں آباد ہونے والے مقامات زمرہ:انڈیانا میں 1834ء کی تاسیسات زمرہ:میریویل، انڈیانا زمرہ:Short description is different from Wikidata
جمدا شاہی
جمدا شاہی ضلع بستی کا ایک قدیمی گاؤں ہے، جو فی الحال قصبہ کی شکل اختيار کر چکا ہے۔ 2011ء میں ہوئی مردم شماری کے اعتبار سے یہاں 724 خاندان آباد ہیں؛ جو 6000 افراد پر مشتمل ہیں۔
2011ء كى مردم شماری کے مطابق مردوں کی تعداد 3258 اور عورتوں کی تعداد 2742 ہے۔
یہ قصبہ اپنےشروع سے ہی مسلم اکثریت پر مشتمل رہا ہے۔ 2011ء کی سروے رپورٹ کے مطابق مسلم آبادی 97.6% اور ہندو آبادی 3.3% ہے، جب کہ 0.1% بنجارے ہیں۔
اہم شخصیات:
مرحوم حافظ افتخار احمد مولانا محمد ایوب قادری مولانا معین الحق علیمی مولانا شفیق الرحمن مصباحی مولانا توحید احمد طرابلسی مولانا سعید الرحمن ازہری مولانا محمد سلمان علیمی علیگ مولانا توفیق احمد علیمی علیگ
زمرہ:ضلع بستی کے گاؤں زمرہ:ویکی ڈیٹا سے مطابقت رکھنے والی مختصر تفصیل
الحاقہ
قرآن مجید کی 69 ویں سورت جس کے 2 رکوع میں 52 آیات ہیں۔
زمانۂ نزول
یہ بھی مکہ معظمہ کے ابتدائی دور کی نازل شدہ سورتوں میں سے ہے اور اس کے مضامین سے معلوم ہوتا ہے کہ یہ اس زمانے میں نازل ہوئی تھی جب رسول اللہ کی مخالفت تو شروع ہو چکی تھی، مگر اس نے ابھی زیادہ شدت اختیار نہ کی تھی۔ مسند احمد میں حضرت عمر فاروق  کی روایت ہے کہ اسلام لانے سے پہلے ایک روز میں رسول اللہ  کو ستانے کے لیے گھر سے نکلا مگر آپ مجھ سے پہلے مسجد حرام میں داخل ہو چکے تھے۔ میں پہنچا تو آپ نماز میں سورۂ الحاقہ پڑھ رہے تھے۔ میں آپ کے پیچھے کھڑا ہو گیا اور سننے لگا۔ قرآن کی شان کلام پر میں حیران ہو رہا تھا کہ میرے دل میں یکایک خیال آیا کہ یہ شخص ضرور شاعر ہے جیسا کہ قریش کہتے ہیں۔ فوراً ہی حضور  کی زبان سے یہ الفاظ ادا ہوئے  میں نے اپنے دل میں کہا شاعر نہیں تو پھر کاہن ہے۔ اسی وقت زبان مبارک پر یہ الفاظ جاری ہوئے  یہ سن کر اسلام میرے دل میں گہرا اتر گیا۔ حضرت عمر  کی اس روایت سے معلوم ہوتا ہے کہ یہ سورت ان کے قبول اسلام سے بہت پہلے نازل ہو چکی تھی، کیونکہ اس واقعے کے بعد بھی ایک مدت تک وہ ایمان نہیں لائے تھے اور وقتاً فوقتاً متعدد واقعات ان کو اسلام سے متاثر کرتے رہے تھے، یہاں تک کہ اپنی بہن کے گھر میں ان کے دل پر وہ آخری ضرب لگی جس نے ان کو ایمان کی منزل پر پہنچا دیا۔ (مزید دیکھیے : سورۂ مریم اور سورۂ واقعہ)
موضوع اور مضمون
اس کا پہلا رکوع آخرت کے بیان میں ہے اور دوسرا رکوع قرآن کے مُنزَل من اللہ اور محمد کے رسولِ برحق ہونے کے بارے میں۔ پہلے رکوع کا آغاز اس بات سے ہوا ہے کہ قیامت کا آنا اور آخرت کا برپا ہونا ایک ایسی حقیقت ہے جو ضرور پیش آ کر رہنی ہے۔ پھر آیت 4 سے 12 تک یہ بتایا گیا ہے کہ پہلے جن قوموں نے بھی آخرت کا انکار کیا ہے وہ آخرکار خدا کے عذاب کی مستحق ہو کر رہی ہے۔ اس کے بعد آیت 17 تک قیامت کا نقشہ کھینچا گیا ہے کہ وہ کس طرح برپا ہوگی۔ پھر آیت 18 سے 37 تک وہ اصل مقصد بیان کیا گیا ہے جس کے لیے اللہ تعالٰی نے دنیا کی موجودہ زندگی کے بعد نوعِ انسانی کے لیے ایک دوسرے زندگی مقدر فرمائی ہے۔ اس میں بتایا گیا ہے کہ اس روز تمام انسان اپنے رب کی عدالت میں پیش ہوں گے جہاں ان کا کوئی راز چھپا نہ رہ جائے گا۔ ہر ایک کا نامۂ اعمال اس کے ہاتھ میں دے دیا جائے گا۔ جن لوگوں نے دنیا میں یہ سمجھتے ہوئے زندگی بسر کی تھی کہ ایک دن انہیں اپنے رب کو حساب دینا ہے اور جنھوں نے دنیا کی زندگی میں نیک عمل کر کے اپنی آخرت کی بھلائی کے لیے پیشگی سامان کر لیا تھا، وہ اپنا حساب پاک دیکھ کر خوش ہو جائیں گے اور انہیں جنت کا ابدی عیش نصیب ہوگا۔ اس کے برعکس جن لوگوں نہ خدا کا حق مانا نہ بندوں کا حق ادا کیا، انہیں خدا کی پکڑ سے بچانے والا کوئی نہ ہوگا اور وہ جہنم کے عذاب میں مبتلا ہو جائیں گے۔
دوسرے رکوع میں کفار مکہ کو خطاب کرتے ہوئے فرمایا گیا ہے کہ تم اس قرآن کو ایک شاعر اور کاہن کا کلام کہتے ہو، حالانکہ یہ اللہ کا نازل کردہ کلام ہے جو ایک رسول کریم کی زبان سے ادا ہو رہا ہے۔ رسول اس کلام میں اپنی طرف سے ایک لفظ گھٹانے یا بڑھانے کا اختیار نہیں رکھتا۔ اگر وہ اس میں اپنی من گھڑت کوئی چیز شامل کر دے تو ہم اس کی رگ گردن (رگ دل) کاٹ دیں۔ یہ ایک یقینی برحق کلام ہے اور جو لوگ اسے جھٹلائیں گے انہیں آخر کار پچھتانا پڑے گا۔
زمرہ:سورتیں زمرہ:عرب قبائل زمرہ:اسلامی سانچے زمرہ:ویکی ڈیٹا سے مطابقت رکھنے والی مختصر تفصیل
المعارج
قرآن مجید کی 70 ویں سورت جس کے 2 رکوع میں 44 آیات ہیں۔
نام
تیسری آیت کے لفظ ذی المعارج سے ماحوذ ہے۔
زمانۂ نزول
اس کے مضامین شہادت دیتے ہیں کہ اس کا نزول بھی قریب قریب انہی حالات میں ہوا ہے جس میں سورۂ الحاقہ نازل ہوئی تھی۔
موضوع اور مضمون
اس میں ان کفار کو تنبیہ اور نصیحت کی گئی ہے جو قیامت اور آخرت اور دوزخ اور جنت کی خبروں کا مذاق اڑاتے تھے اور رسول اللہ کو چیلنج دیتے تھے کہ اگر تم سچے ہو اور تمہیں جھٹلا کر ہم عذاب جہنم کے مستحق ہو چکے ہیں تو لے آؤ وہ قیامت جس سے تم ہمیں ڈراتے ہو۔ اس سورت کی ساری تقریر اسی چیلنج کے جواب میں ہے۔
ابتدا میں ارشاد ہوا ہے کہ مانگنے والا عذاب مانگتا ہے۔ وہ عذاب انکار کرنے والوں پر ضرورت واقع ہو کر رہے گا اور جب وہ واقع ہوگا تو اسے کوئی دفع نہ کر سکے گا، مگر وہ اپنے وقت پر واقع ہوگا۔ اللہ کے ہاں دیر ہے، اندھیر نہیں ہے۔ لہٰذا ان کے مذاق اڑانے پر صبر کرو۔ یہ اسے دور دیکھ رہے ہیں اور ہم اسے قریب دیکھ رہے ہیں۔
آخر میں مکہ کے ان کفار کو جو رسول اللہ کو دیکھ کر آپ کا مذاق اڑانے کے لیے چاروں طرف سے ٹوٹے پڑتے تھے، خبردار کیا گیا ہے کہ اگر تم نہ مانو گے تو اللہ تعالٰی تمہاری جگہ دوسرے لوگوں کو لے آئے گا اور رسول اللہ  کو تلقین کی گئی ہے کہ ان کے تمسخر کی پروا نہ کریں، یہ اگر قیامت ہی کی ذلت دیکھنے پر مُصِر ہیں تو انہیں اپنے بیہودہ مشغلوں میں پڑا رہنے دیں، اپنا برا انجام یہ خود دیکھ لیں گے۔
زمرہ:سورتیں زمرہ:اسلامی سانچے زمرہ:ویکی ڈیٹا سے مطابقت رکھنے والی مختصر تفصیل
سورہ نوح
قرآن مجید کی 70 ویں سورت جس کے 2 رکوع میں 28 آیات ہیں۔
نام
نوح اس سورت کا نام بھی ہے اور اس کے مضمون کا عنوان بھی، کیونکہ اس میں از اول تا آخر حضرت نوح علیہ السلام ہی کا قصہ بیان کیا گیا ہے۔
زمانۂ نزول
یہ بھی مکہ معظمہ کے ابتدائی دور کی نازل شدہ سورتوں میں سے ہے، مگر اس کے مضمون کی داخلی شہادت اس امر کی نشان دہی کرتی ہے کہ یہ اس زمانے میں نازل ہوئی تھی جب رسول اللہ کی دعوت و تبلیغ کے مقابلہ میں کفار مکہ کی مخالفت اچھی خاصی شدت اختیار کر چکی تھی۔